के देशको शक्ति र सत्ता ओली, प्रचण्ड र शेरबहादुरहरुको मात्रै हो? किन यिनीहरु बाहेक अरु कोही राम्रा मानिस सत्ता र शक्तिमा आउन पाउँदैनन्? के अरुमा क्यापिसिटी नै छैन राजनीति गर्ने? समय छ जनता, जागौं। अब समय छँदै जागौं। आफ्नो माटो, आफ्नो जिउँधनको सुरक्षा गर्न सक्ने वीरसपूतलाई आफ्नो नेता चुनौं। होइन भने यस्तै रह्यो भने भोलि नेपाली चेलीहरुले सुरक्षा पाउनै गाह्रो हुन्छ। घर–घरमै चेलीहरु असुरक्षित हुन्छन्। र, आफ्नै समाज नरकमा परिणत हुनेछ। जहाँ हाम्रा चेलीको अश्मिता जोखिममा हुन्छ, त्यहाँ छोरी जन्माएर पनि के काम? भन्दिनुस्, प्रधानमन्त्रीज्यू, निर्मलाहरुको आत्माले कहिलेसम्म न्याय खोज्दै भड्किनु पर्ने?
